
REFERAT
Privind includerea în documentele oficiale emise de Primăria Municipiului Timişoara a titulaturii Timişoara 2021 Capitală Culturală Europeană Oraş Candidat

Avand în vedere adresa cu numărul SC 2014-12792 din data 19.05.2014 a doamnei consilier Adelina Tîrziu şi a domnului consilier Sandu Ştefan privind includerea în documentele oficiale emise de Primaria Municipiului Timişoara a titulaturii Timişoara 2021 Capitală Culturală Europeană Oraş Candidat.
Timişoara, mica Vienă a Europei, şi-a câştigat deja un loc de necontestat în istoria europeană, fiind un oraş al premierelor: primul oraş iluminat electric, primul tramvai tras de cai, etc.
Timişoara este un oraş multicultural şi multietnic, fiind un model de convieţuire armonioasă între numeroasele grupuri etnice care îl compun.
Timişoara are nevoie de o identitate audio şi vizuală unica, statutul său de oraş candidat pentru Capitală Culturală Europeană 2021 trebuie promovat atât în ţară cât şi peste hotare. În acest sens, se propune includerea în documentele oficiale ale Primăriei Municipiului Timişoara (în antet, pe pagina de internet oficială a Primăriei Municipiului Timişoara, pe materialele de promovare a Primăriei, în comunicatele de presă, note interne, în invitaţii pentru evenimente, în scrisori oficiale şi de protocol) a titulaturii de susţinere a Municipiului Timişoara pentru Capitală Culturală Europeană 2021: Timişoara 2021 Capitală Culturală Europeană Oraş Candidat. 
Este o nouă modalitate prin care se susţine candidatura oraşului de pe Bega la titlul de Capitală Culturală Europeană pentru anul 2021.
Prin urmare, propunem emiterea unei Hotarâri a Consiliului Local al Municipiului Timişoara prin care să aprobe proiectul "Includerea în documentele oficiale emise de Primăria Muicipiului Timişoara a titulaturii Timişoara 2021 Capitală Culturală Europeană Oraş Candidat".
Alăturat anexăm toate documentele depuse pentru susţinerea proiectului de hotărâre de consiliu. 

